Nadiya Dusanova
Nadiya Yusupovna Dusanova (tugʻ. 17-noyabr 1987-yil, Toshkent, Oʻzbekiston) — Oʻzbekiston sportchisi, balandlikka sakrash boʻyicha ixtisoslashgan, Oʻzbekiston Respublikasi xalqaro toifadagi sport ustasi, Oʻzbekiston Qurolli Kuchlari katta leytenanti. Yozgi Olimpiya oʻyinlari ishtirokchisi (2008, 2012, 2016), uch karra Osiyo chempioni, uch karra Osiyo oʻyinlari sovrindori, ikki karra Yopiq inshootlardagi Osiyo oʻyinlari chempioni, yopiq inshootlardagi Osiyo chempioni, Islom birdamlik oʻyinlari chempioni, IAAF qitʼa kubogi sovrindori.